Rapport mill-Kummissjoni lill-Kunsill u lill-Parlament Ewropew dwar l-implimentazzjoni tar-Regolament (KE) Nru 48/2004 tal-Parlament Ewropew u tal-Kunsill tal-5 ta' Diċembru 2003 dwar il-produzzjoni ta' statistika Komunitarja annwali rigward l-industrija tal-azzar għas-snin ta' referenza 2003-2009 /* KUMM/2009/0542 finali */





[pic] | IL-KUMMISSJONI TAL-KOMUNITAJIET EWROPEJ | Brussel 15.10.2009 KUMM(2009)542 finali RAPPORT MILL-KUMMISSJONI LILL-KUNSILL U LILL-PARLAMENT EWROPEW dwar l-implimentazzjoni tar-Regolament (KE) Nru 48/2004 tal-Parlament Ewropew u tal-Kunsill tal-5 ta' Diċembru 2003 dwar il-produzzjoni ta' statistika Komunitarja annwali rigward l-industrija tal-azzar għas-snin ta' referenza 2003-2009 RAPPORT MILL-KUMMISSJONI LILL-KUNSILL U LILL-PARLAMENT EWROPEW dwar l-implimentazzjoni tar-Regolament (KE) Nru 48/2004 tal-Parlament Ewropew u tal-Kunsill tal-5 ta' Diċembru 2003 dwar il-produzzjoni ta' statistika Komunitarja annwali rigward l-industrija tal-azzar għas-snin ta' referenza 2003-2009 WERREJ 1. Introduzzjoni 3 2. Il-benefiċċji tal-istatistika dwar l-azzar prodotta meta mqabbla mal-ispejjeż marbuta magħha 3 2.1. Settijiet ta’ dejta prodotti 3 2.2. Benefiċċji 4 2.2.1. Karta tal-bilanċ tar-ruttam tal-azzar u tal-ħadid fondut 5 2.2.2. Konsum tal-fjuwil u tal-enerġija u l-karta tal-bilanċ għall-enerġija elettrika 5 2.2.3. Statistika dwar l-investiment fl-indistrija tal-ħadid u tal-azzar 5 2.3. L-ispejjeż marbuta mal-ġbir tal-istatistika dwar l-azzar 6 3. Il-kwalità tal-istatistika dwar l-azzar 8 3.1. Iż-żamma tal-ħin, il-puntwalità u l-kompletezza tas-settijiet ta’ dejta disponibbli għall-utenti 8 3.2. Regoli dwar il-kunfidenzjalità 10 4. Sinerġiji ma' attivitajiet statistiċi oħra Komunitarji 11 4.1. Statistika Strutturali dwar in-Negozji 12 4.2. Statistika dwar il-produzzjoni industrijali 12 4.3. Statistika dwar kummerċ estern 12 4.4. Statistika dwar il-konsum tal-enerġija 13 4.5. Statistika dwar l-emissjonijiet fl-arja 13 5. Il-ġejjieni tal-istatistika dwar l-azzar 13 INTRODUZZJONI Tul l-eżistenza tal-Komunità Ewropea tal-Faħam u tal-Azzar (il-KEFA), il-Kummissjoni (l-Eurostat) ġabret l-istatistika neċessarja dwar l-industrija tal-azzar direttament mill-intrapriżi attivi fl-industrija tal-azzar abbażi tad-dispożizzjonijiet tat-Trattat li jistabbilixxi l-Komunità Ewropea tal-Faħam u tal-Azzar (it-Trattat tal-KEFA). Ir-Regolament (KE) Nru 1840/2002 tal-Parlament Ewropew u tal-Kunsill tat-30 ta’ Settembru 2002 dwar l-estensjoni tas-sistema tal-istatistika tal-KEFA wara l-iskadenza tat-Trattat tal-KEFA[1] ġie adottat sabiex tiġi żgurata l-estensjoni sal-31 ta’ Diċembru 2002 tas-sistema tal-istatistika tal-KEFA dwar l-azzar wara l-iskadenza tat-Trattat tal-KEFA fit-23 ta’ Lulju 2002. Sabiex jiġu implimentati l-politiki Komunitarji dwar l-industrija tal-azzar, inħass li hu neċessarju li l-istatistika dwar l-industrija tal-azzar tibqa’ tinġabar wara l-31 ta’ Diċembru 2002. Minħabba li l-ebda sistema eżistenti tal-istatistika fil-livell Ewropew ma għarfet tissodisfa l-ħtieġa għal tali statistika, ġie adottat Regolament ġdid ibbażat fuq it-Trattat li jistabbilixxi l-Komunità Ewropea, jiġifieri r-Regolament (KE) Nru 48/2004 tal-Parlament Ewropew u tal-Kunsill tal-5 ta’ Diċembru 2003 dwar il-produzzjoni tal-istatistika Komunitarja annwali dwar l-industrija tal-azzar għas-snin ta’ referenza 2003-2009[2]. Ir-Regolament (KE) Nru 48/2004 jipprovdi għal fażi tranżitorja mis-sena 2003 sas-sena 2009 sabiex ikun stabbilit jekk l-istatistika dwar l-azzar tistax tiġi integrata f'sistemi ta' statistika oħra. Dan ir-rapport jirrifletti l-implimentazzjoni tar-Regolament (KE) Nru 48/2004. Skont l-Artikolu 9 tar-Regolament (KE) Nru 48/2004, fi żmien ħames snin mid-dħul fis-seħħ tar-Regolament (KE) Nru 48/2004, il-Kummissjoni għandha tressaq rapport lill-Parlament Ewropew u lill-Kunsill dwar l-implimentazzjoni tiegħu. B’mod partikolari, ir-rapport għandu: (a) jistma l-benefiċċji favur il-Komunità, l-Istati Membri, il-fornituri u l-utenti ta' informazzjoni statistika tal-istatistika prodotta meta mqabbla mal-ispejjeż marbuta magħha; (b) jevalwa l-kwalità tal-istatistika prodotta; (c) jivverifika s-sinerġija ma' attivitajiet oħra Komunitarji; (d) jipproponi kull bidla meħtieġa sabiex jittejjeb l-operat tar-Regolament (KE) Nru 48/2004. IL-BENEFIċċJI TAL-ISTATISTIKA DWAR L-AZZAR PRODOTTA META MQABBLA MAL-ISPEJJEż MARBUTA MAGħHA Settijiet ta’ dejta prodotti L-istatistika dwar l-azzar tkopri dejta dwar il-manifatturat ta’ ħadid u azzar bażiku u ta’ ferro-alloys (il-grupp 27.1 tal-klassifikazzjoni statistika ta’ attivitajiet ekonomiċi fil-Komunità Ewropea, NACE Rev. 1.1, stabbilita bir-Regolament tal-Kunsill (KEE) Nru 3037/90 tad-9 ta’ Ottubru 1990 dwar il-klassifikazzjoni statistika ta’ attivitajiet ekonomiċi fil-Komunità Ewropea[3]). L-informazzjoni statistika li ġejja tinġabar skont ir-Regolament (KE) Nru 48/2004: (1) Statistika annwali dwar il-karta tal-bilanċ tar-ruttam tal-azzar u tal-ħadid fondut (minn issa ’l quddiem imsejħa: “S10”); (2) Statistika annwali dwar il-konsum tal-fjuwil u tal-enerġija b’rendikont skont it-tip ta' impjant (minn hawn ’il quddiem imsejħa: “S2A”); (3) Statistika annwali dwar il-karta tal-bilanċ għall-enerġija elettrika fl-industrija tal-azzar (minn hawn ’il quddiem imsejħa: “S2B”); (4) Stħarriġ dwar l-investimenti fl-industrija tal-ħadid u l-azzar, Statistika annwali dwar in-nefqa (minn hawn ’il quddiem imsejħa: “S3A”); (5) Stħarriġ dwar l-investimenti fl-industrija tal-ħadid u l-azzar, Statistika annwali dwar il-kapaċità (minn hawn ’il quddiem imsejħa: “S3B”). L-informazzjoni msemmija hawn fuq hija, b’mod ġenerali, miġbura mill-awtoritajiet rispettivi tal-istatistika tal-Istati Membri permezz tal-istħarriġiet rispettivi tal-istatistika, li kultant jiġu organizzati b’kooperazzjoni ma’ federazzjonijiet nazzjonali tal-industrija kkonċernata. F’ċerti każijiet, id-dejta titwassal direttament lill-Eurostat mill-federazzjonijiet nazzjonali tal-industriji kkonċernati. Fuq il-livell tal-Eurostat, id-dejta hija vvalidata qabel ma tiġi ppubblikata. Jitwettqu għadd ta’ verifiki loġiċi bejn il-fatturi differenti ta’ varjazzjoni, kif ukoll verifiki dwar il-konsistenza tad-dejta tul iż-żmien. Benefiċċji L-istatistika dwar l-azzar primarjament tinġabar għall-użu tagħha bħala għodda għat-tiswir tal-politika u bħala strument għall-iffaċilitar tal-analiżi ekonomika mill-atturi fis-settur rilevanti (eż. awtoritajiet pubbliċi, intrapriżi, federazzjonijiet), kif ukoll bħala sors ta’ informazzjoni għaċ-ċittadini u l-intrapriżi[4]. L-istatistika dwar l-għadd ta’ downloads tat-tabelli tad-dejta tal-Eurostat hija disponibbli u tista’ tintuża biex jitkejjel l-interess attribwit lill-istatistika mill-utenti tagħha. Matul l-2008, l-utenti niżżlu dejta mit-tabelli dwar l-istatistika tal-azzar 1 725 darba. L-utenti huma relattivament aktar interessati fl-istatistika annwali dwar il-kapaċità u l-istatistika ta’ kull sena dwar il-karta tal-bilanċ tar-ruttam tal-azzar u tal-ħadid fondut. Il-ħarsa ġenerali lejn l-użijiet tal-istatistika tal-azzar li tidher hawn taħt hija waħda bbażata fuq ir-riżultati ta’ stħarriġ fost l-utenti ewlenin tal-informazzjoni, inklużi s-servizzi tal-Kummissjoni u l-Konfederazzjoni Ewropea tal-Industriji tal-Ħadid u tal-Azzar (il-EUROFER). Karta tal-bilanċ tar-ruttam tal-azzar u tal-ħadid fondut L-istatistika dwar l-azzar u l-ħadid fondut hija meħtieġa, inter alia , sabiex jiġi sorveljat l-użu ta’ dawn il-materjali għall-produzzjoni tal-azzar fid-dawl tat-tendenzi tal-provvista u tal-prezzijiet fis-suq globali għal dawn il-materjali bażiċi. Dik l-informazzjoni tgħin, b’mod partikolari, biex tevalwa r-rakkomandazzjonijiet f'dan il-qasam kif speċifikat fil-Komunikazzjoni tal-Kummissjoni "L-inizjattiva dwar il-materja prima — kif inlaħħqu mal-ħtiġijiet ċentrali għat-tkabbir u għall-impjiegi fl-Ewropa”[5] u tintuża, b’mod aktar partikolari, biex jiġi stabbilit qafas li jippermetti provvista sostenibbli ta’ materja prima minn sorsi Ewropej u rinfurzar tal-effiċjenza tal-isfruttament tar-riżorsi użati għar-riċiklaġġ. Barra minn dan, l-informazzjoni l-aktar dettaljata dwar il-konsum tar-ruttam tal-azzar u tal-ħadid fondut fil-fuklari elettriċi hija utli, eż. għall-iskopijiet li jiġu paragunati l-evoluzzjoni tal-metodu ta’ proċessar permezz tal-fuklar u d-dħul tar-ruttam f’manifatturati konvenzjonali (bl-ossiġnu) tal-azzar. Konsum tal-fjuwil u tal-enerġija u l-karta tal-bilanċ għall-enerġija elettrika L-istatistika dwar il-konsum tal-fjuwil u tal-enerġija u l-karta tal-bilanċ għall-enerġija elettrika f’industrija b’konsum għoli ta’ enerġija, bħalma hi l-industrija tal-azzar, twassal informazzjoni dwar l-użu tal-enerġija u l-produzzjoni fi ħdan dik l-industrija. Barra minn hekk, l-istatistika dwar il-konsum tal-enerġija tipprovdi wkoll informazzjoni dwar l-emissjoni ta' aġenti ta' tniġġis mill-industrija tal-azzar. Għaldaqstant din l-istatistika hija utli fil-kuntest tal-ġlieda kontra t-tisħin globali li tinsab impenjata fiha l-Kummissjoni. Statistika annwali dwar il-konsum tal-fjuwil u tal-enerġija b’rendikont skont it-tip ta' impjant tista’ sservi woll bħala qafas utli għall-finijiet ta’ valutazzjoni komparattiva. L-informazzjoni dwar il-karta tal-bilanċ għall-enerġija elettrika fl-industrija tal-azzar tippermetti li tiġi segwita l-ħtieġa għal aktar kontroll fl-effiċjenza tal-enerġija. Statistika dwar l-investiment fl-indistrija tal-ħadid u tal-azzar Id-dejta dwar in-nefqa tal-investiment u dwar il-produzzjoni massima possibbli (il-kapaċità) fl-industrija tal-ħadid u tal-azzar hija ta’ interess għall-Kummissjoni. B’mod partikolari, l-istatistika dwar l-investiment u l-kapaċità jikkontribwixxu għal netwerk globali ta' tagħrif dwar il-kapaċità dinjija tal-azzar, organizzat taħt l-awspiċi tal-Kumitat tal-Azzar tal-OECD. L-intrapriżi fl-industrija tal-azzar jeħtieġu tagħrif minn madwar id-dinja kollha dwar l-investiment u l-kapaċità sabiex tiġi stmata l-possibilità fil-futur ta' nuqqas ta’ kapaċità jew ta’ kapaċità żejda għal klassijiet partikolari ta' prodotti tal-azzar. Barra minn hekk, id-dejta statistika dwar l-investiment fl-industrija tal-ħadid u tal-azzar tippermetti s-sorveljanza tal-istadji differenti tal-proċess tal-produzzjoni. L-ispejjeż marbuta mal-ġbir tal-istatistika dwar l-azzar Inġabret informazzjoni dwar l-ispejjeż assoċjati mal-ġbir, l-ipproċessar u l-ġbir tal-istatistika tal-azzar. Ħdax-il pajjiż wieġbu għall-istħarriġ speċifiku dwar il-piż maħluq mir-Regolament (KE) Nru 48/2004; għal tliet pajjiżi oħra, l-informazzjoni dwar il-piż fuq l-intrapriżi u l-istituzzjonijiet nazzjonali tal-istatistika kienet disponibbli minn stħarriġ aktar ġenerali dwar il-piż ikkawżat mill-ġabra ta’ statistika dwar in-negozji. It-Tabella numru 2. Riżultati minn stħarriġ dwar il-piż fuq l-intrapriżi u l-istituzzjonijiet li jirrapportaw Daqs tal-kampjun, numru tal-unitajiet tal-istatistika (1) | Numru totali tal-unitajiet tal-istatistika | Total tal-ħin li għaddew l-unitajiet kollha fil-kampjun (il-piż), sigħat kuljum | Il-ħin li għaddiet l-awtorità li rrapportat, sigħat kuljum | BE | 14 | 14 | M/D | 7 | CZ | 37 | 37 | 150 | 276 | DE | 500 | 500 | 31.5 | 9903(2) | FR | 53 | 53 | 150 | 150 | IT | 80 | 80 | 560 | 280 | LU | 3 | 3 | M/D | 24 | NL | 1 | 1 | 15 | 10 | AT | 13 | 13 | 40 | 250 | PL | 32 | 32 | 500 | 750 | RO | 19 | 19 | M/D | 845 | SK | 25 | 25 | 47 | 70 | SE | 28 | 83 | 224 | 160 | FI | 4 | 4 | M/D | 50 | UK | 31 | 31 | M/D | 825 | M/D= mhux disponibbli (1) L-unitajiet jistgħu jkunu kemm intrapriżi kif ukoll unitajiet ta’attività ekonomika (UAE) (2) Iċ-ċifri Ġermaniżi dwar il-ħin li qattgħu l-awtoritajiet li rrapportaw jinkludu wkoll il-ħin meħtieġ biex tinġabar dejta dwar l-industrija tal-azzar li mhix koperta bir-Regolament (KE) Nru 48/2004 u li tinġabar biss għal finijiet nazzjonali. Mhux possibbli li jiġi identifikat għalih il-ħin li wieħed ikun qatta’ fuq id-dejta mitluba biss fuq il-livell tal-UE. Mhux il-pajjiżi kollha setgħu jipprovdu informazzjoni dwar il-ħin li l-unitajiet għaddew jimlew il-kwestjonarji, minħabba li dan ma jiġix reġistrat. Disa’ pajjiżi pprovdew informazzjoni dwar dan is-suġġett. Abbażi tal-kalkolu tal-informazzjoni disponibbli, unita’ li jkun sarilha stħarriġ tieħu madwar sagħtejn biex timla l-kwestjonarju. Madankollu, il-ħin meħtieġ biex jimtlew il-kwestjonarji fil-pajjiżi differenti jvarja konsiderevolment: minn 3.78 minuta fil-Ġermanja[6] għal aktar minn 15-il siegħa fil-Polonja. Fil-maġġoranza tal-pajjiżi li l-Eurostat għandu d-dejta tagħhom kien organizzat ċensiment b’mod li l-unitajiet kollha fis-settur irċevew kwestjonarju. Abbażi tal-informazzjoni mressqa minn dawk li ressqu d-dejta, kif ukoll tal-informazzjoni dwar in-numru ta’ intrapriżi tan-NACE Rev.1.1. grupp 27.1 b’aktar minn 50 persuna impjegata disponibbli minn statistika strutturali dwar in-negozji għal dawk il-pajjiżi li ma pprovdewx id-dejta, huwa possibbli li wieħed jikkalkula n-numru totali ta’ unitajiet ikkonċernati. B’kollox, madwar 1000 unità huma kkonċernati mill-istħarriġ dwar il-ġabra tal-istatistika dwar l-azzar. Meta wieħed iqis il-medja ta’ żmien meħtieġa biex jimtela l-kwestjonarju, tkun tista’ ssir stima tat-total ta’ ħin li jgħaddu l-intrapriżi kollha tal-industrija tal-azzar tal-UE biex jimlew l-istħarriġiet biex tkun tista’ tinġabar l-istatistika dwar l-azzar. L-intrapriżi kollha tal-industrija tal-azzar meħuda flimkien għaddew madwar 2000 siegħa fuq l-istħarriġ, bit-total jitla’ għal spiża ta’ bejn wieħed u ieħor EUR 80 000 u 100 000. Abbażi ta’ dan, l-impatt tar-Regolament (KE) Nru 48/2004 dwar il-piż komprensiv tal-istatistika fuq l-intrapriżi jista’, għalhekk, jitqies bħala pjuttost baxx. Madankollu għandu jiġi nnutat li dan jikkonċerna biss intrapriżi b’50 impjegat jew aktar. Kważi dawn l-intrapriżi kollha huma meħtieġa jwieġbu għal bosta stħarriġiet oħra dwar l-istatistika, li jfisser li l-piż totali tal-istatistika għal dawn l-intrapriżi individwali huwa relattivament għoli. L-istħarriġ dwar l-ispejjeż wera wkoll li, fil-biċċa l-kbira tal-każijiet, l-ispejjeż tal-awtoritajiet li rrapportaw (l-Istituti Nazzjonali tal-Istatistika u, għal uħud mill-Istati Membri, il-federazzjonijiet industrijali rispettivi) kienu ogħla minn dawk tal-intrapriżi tas-settur. L-ispiża komprensiva fuq il-livell tal-UE għall-awtoritajiet li rrapportaw hija stmata li tkun bejn l-EUR 400 000 u l-EUR 500 000, hekk li tikkorrispondi għal bejn wieħed u ieħor 10 000 siegħa ta’ xogħol fuq ipproċessar u ġbir ta’ statistika dwar l-azzar. Għaldaqstant, l-ispiża totali għat-twassil tal-istatistika dwar l-azzar għall-ekonomija kollha tal-UE tista’ tiġi stmata bejn l-EUR 480 000 u s-EUR 600 000. IL-KWALITÀ TAL-ISTATISTIKA DWAR L-AZZAR Iż-żamma tal-ħin, il-puntwalità u l-kompletezza tas-settijiet ta’ dejta disponibbli għall-utenti Skont l-Artikolu 6(3) tar-Regolament (KE) Nru 48/2004, l-Istati Membri għandhom iressqu dejta u metadejta mhux aktar tard minn sitt xhur minn tmiem is-sena ta' referenza. Madankollu, l-Artikolu 3 tar-Regolament (KE) Nru 48/2004 jistabbilixxi li fejn il-valur miżjud fl-ispiża totali tal-produzzjoni tal-intrapriżi fl-industrija tal-azzar ta’ dan l-Istat Membru jirrappreżenta anqas minn 1 % tat-total tal-Komunità, id-dejta dwar il-karatteristiċi ma hemmx għalfejn tinġabar. Din l-eżenzjoni mit-twassil tad-dejta tapplika għall-Bulgarija, id-Danimarka, l-Estonja, l-Irlanda, il-Greċja, Ċipru, il-Litwanja, il-Latvja, l-Ungerija, Malta, il-Portugall u s-Slovenja. Minkejja dan, uħud minn dawn il-pajjiżi ressqu d-dejta dwar l-industrija tal-ħadid u l-azzar lill-Eurostat fil-ħin. Table 3. Dewmien fit-twassil (fi ġranet) ta’ statistika dwar l-azzar, is-sena ta’ referenza 2007 (imqabbel mat-30 ta’ Ġunju 2008, jiġifieri d-data ta' skadenza stipulata fir-Regolament (KE) Nru 48/2004) Sal-01/02/2009 Anqas minn 1 % tal-valur miżjud tal-UE27 | Kif muri fit-Tabella numru 3, il-biċċa l-kbira tal-Istati Membri li huma mitluba bir-Regolament (KE) Nru 48/2004 biex jippreżentaw statistika dwar l-azzar, ressqu d-dejta qabel id-data tal-iskadenza stipulata fir-Regolament. Fejn jidħol it-tqassim tad-dejta tal-istatistika mill-Eurostat, id-dejta kollha għas-sena ta' referenza 2007 kienet ippubblikata, kif suppost, qabel l-1 ta’ Diċembru 2008. It-Tabella numru 4. L-istatistika dwar l-azzar tal-2007, ċelloli ta’ perċentwali disponibbli mit-total ta’ cells mitluba skont il-pajjiż u s-serje (dejta ppubblikata fl-01/09/2008) (1) S10 | S2A | S2B | S3A | S3B | Total | EU | 94 | 89 | 100 | 94 | 94 | 92 | BE | 100 | 100 | 100 | 100 | 100 | 100 | BG | 100 | 100 | 100 | 100 | 100 | 100 | CZ | 100 | 100 | 100 | 100 | 100 | 100 | DE | 100 | 100 | 100 | 100 | 100 | 100 | ES | 0 | 0 | 100 | 0 | 0 | 13 | EE | 100 | 100 | 100 | 100 | 100 | 100 | FR | 100 | 100 | 100 | 100 | 100 | 100 | IT | 100 | 100 | 100 | 100 | 100 | 100 | LU | 100 | 100 | 100 | 100 | 100 | 100 | NL | 100 | 100 | 100 | 100 | 100 | 100 | AT | 100 | 100 | 100 | 100 | 100 | 100 | PL | 100 | 100 | 100 | 100 | 100 | 100 | RO | 100 | 16 | 100 | 100 | 100 | 56 | SK | 100 | 100 | 100 | 100 | 100 | 100 | FI | 100 | 100 | 100 | 100 | 100 | 100 | SE | 100 | 100 | 100 | 100 | 100 | 100 | UK | 100 | 100 | 100 | 100 | 100 | 100 | (1) Pajjiżi li jirrappreżentaw inqas minn 1 % tat-total tal-Komunità għall-valur miżjud għan-NACE Rev.1.1 grupp 27.1 ma ġewx inklużi f’din it-tabella, sakemm dawn il-pajjiżi ma jkunux ipprovdew id-dejta. Skont it-Tabella numru 4, kienu biss tnejn il-pajjiżi minn dawk li ressqu d-dejta li taw dejta mhux kompluta. Id-disponibbiltà tad-dejta fuq il-livell tal-UE hija influwenzata mill-fatt li d-dejta tal-2007 hija nieqsa għal Spanja għal bosta serje. Minħabba li l-industrija tal-azzar ta’ Spanja tirrappreżenta parti sinifikanti mill-industrija tal-azzar tal-UE, dan għandu impatt negattiv fuq il-kwalità tat-totali tal-UE, fejn id-dejta nieqsa tkun trid tiġi stmata. Regoli dwar il-kunfidenzjalità Skont l-Artikolu 13(1) tar-Regolament tal-Kunsill (KE) Nru 322/97 tas-17 ta’ Frar 1997 dwar l-Istatistika tal-Komunità[7], dejta użata mill-awtoritajiet nazzjonali u mill-awtorità Komunitarja għall-produzzjoni ta’ statistika Komunitarja għandha titqies kunfidenzjali meta din tippermetti li jiġu identifikati unitajiet tal-istatistika, kemm direttament kif ukoll indirettament, hekk li tkun esposta informazzjoni individwali. Minħabba li l-għadd ta' intrapriżi attivi fis-settur tal-industrija tal-ħadid u tal-azzar hu relattivament limitat, ħafna mid-dejta mwassla lill-Eurostat ma tistax tiġi ppubblikata minħabba raġunijiet ta’ kunfidenzjalità. It-tabella numru 5 hawn taħt turi kemm ir-regoli tal-kunfidenzjalità jnaqqsu d-disponibbiltà tad-dejta.[8] Tabella numru 5. Ċelloli kunfidenzjali f’perċentwali ta’ dejta mwassla S10 | S2A | S2B | S3A | S3B | Total | Total tal-UE (1) | 0 | 22 | 0 | 0 | 0 | 11 | Il-pajjiżi li rrappurtaw, kollha flimkien | 29 | 41 | 50 | 51 | 55 | 44 | BE | 0 | 39 | 43 | 14 | 0 | 28 | BG | 42 | 18 | 43 | 86 | 75 | 39 | CZ | 25 | 64 | 57 | 64 | 92 | 62 | DE | 17 | 64 | 21 | 0 | 0 | 38 | ES (2) | 0 | 14 | 43 | : | 42 | 20 | EE | 0 | 0 | 0 | 0 | 0 | 0 | FR | 17 | 54 | 36 | 21 | 67 | 44 | IT | 8 | 63 | 21 | 21 | 33 | 43 | LV | 100 | 100 | 100 | 100 | 100 | 100 | LU | 83 | 55 | 100 | 100 | 83 | 73 | HU | 0 | 43 | 29 | 43 | 42 | 36 | NL | 42 | 71 | 71 | 64 | 75 | 68 | AT | 25 | 78 | 57 | 64 | 83 | 61 | PL | 33 | 7 | 93 | 86 | 100 | 42 | RO | 100 | 21 | 100 | 100 | 100 | 59 | SK | 8 | 2 | 36 | 50 | 50 | 19 | FI | 0 | 0 | 0 | 0 | 0 | 0 | SE | 0 | 100 | 21 | 57 | 25 | 28 | UK | 0 | 0 | 0 | 0 | 0 | 0 | (1) Il-perċentwali ta’ ċelloli kunfidenzjali tat-total tal-UE jikkonċerna s-sena ta’ referenza 2006. (2) Għal Spanja, il-perċentwali taċ-ċelloli kunfidenzjali kien ikkalkulat fuq il-bażi tad-dejta tal-2006, ħlief għas-serje tal-S2B, li għaliha ntużat id-dejta tal-2007. Il-Finlandja u r-Renju Unit huma l-uniċi pajjiżi li titqassmilhom id-dejta kollha li tiġi prodotta. L-Estonja ma għandhiex industrija tal-azzar; l-istatistika kollha għall-Estonja hija mogħtija l-valur “0”. L-għadd ta’ ċelloli kunfidenzjali f’pajjiżi oħrajn ivarja bejn id-19 % u l-100 %. B’kollox, 44 % tad-dejta nazzjonali trażmessa ma tistax tiġi ppubblikata għal raġunijiet ta’ kunfidenzjalità. L-għadd kbir ta’ ċelloli kunfidenzjali fuq il-livell tal-pajjiż ixekkel bil-kbir l-użu tad-dejta għall-finijiet ta’ analiżi.Il-biċċa l-kbira tat-totali tal-UE kkalkulati għall-istatistika dwar l-azzar fuq il-bażi tad-dejta tal-pajjiż mhumiex kunfidenzjali. Huwa biss fis-serje dwar il-konsum tal-fjuwil u tal-enerġija b’rendikont skont it-tip tal-impjant li t-totali tal-UE għal partijiet mill-istatistika kkalkulata fuq il-bażi tad-dejta nazzjonali ma jistgħux jiġu ppubblikati, u dan għal raġunijiet ta’ kunfidenzjalità. SINERġIJI MA' ATTIVITAJIET STATISTIċI OħRA KOMUNITARJI Din it-Taqsima tanalizza sa liema punt jistgħu jintużaw settijiet oħra ta’ dejta statistika miġbura u mqassma mill-Eurostat dwar l-industrija tal-ħadid u tal-azzar biex jissostitwixxu l-informazzjoni statistika li qed tinġabar u titqassam bħalissa skont ir-Regolament (KE) Nru 48/2004. Statistika Strutturali dwar in-Negozji L-Istatistika Strutturali dwar in-Negozji (l-ISN) li bħalissa tinġabar fuq in-NACE Rev.1.1. grupp 27.1 (Manifattura ta' ħadid u azzar bażiku u ta' ferro-alloys) fuq il-bażi tar-Regolament tal-Kunsill (KE, Euratom) Nru 58/97 tal-20 ta' Diċembru 1996 dwar statistiċi strutturali kummerċjali[9] tista’ tintuża flimkien mal-istatistika dwar l-azzar, filwaqt li jitqiesu ċerti limiti dwar il-komparibilità tad-dejta.[10] L-Artikolu 4 tar-Regolament (KE) Nru 48/2004 jistipula li d-dejta mwassla għandha tikkonċerna karatteristiċi tal-kind-of-activity units kif imfisser fir-Regolament tal-Kunsill (KEE) Nru 696/93 tal-15 ta’ Marzu 1993 dwar l-unitajiet tal-istatistika għall-osservazzjoni u l-analiżi tas-sistema ta' produzzjoni fil-Komunità[11] u intrapriżi li għandhom 50 impjegat jew aktar. Id-dejta kollha tal-ISN ippubblikata mill-Eurostat tikkonċerna l-intrapriżi bħala unità ta’ statistika. Barra minn dan, il-klassijiet tad-daqs tal-intrapriżi huma ddefiniti skont in-numru ta' persuni impjegati għall-ISN u mhux skont in-numru tal-impjegati. Għaldaqstant huwa diffiċli li wieħed iqabbel id-dejta tal-ISN mal-istatistika dwar l-azzar. L-unika informazzjoni li tirkeb fuq l-oħra hija d-dejta dwar l-investiment, iżda minħabba li r-rendikont ta’ dan il-fattur ta’ varjazzjoni skont il-klassijiet tad-daqs tax-xogħol huwa pprovdut fuq bażi volontarja biss, huwa diffiċli li wieħed jiċċekkja jekk il-kopertura tad-dejta hix l-istess. Madankollu, ir-Regolament dwar l-ISN ma jitlobx it-tip ta’ rendikont dettaljat skont oġġetti tanġibbli li jkunu disponibbli mill-istatistika dwar l-azzar. F’dan il-qafas tinġabar l-informazzjoni dwar l-investiment f’teknoloġiji li jirrispettaw aktar l-ambjent, inkluż l-investiment f’tagħmir u impjanti għall-kontroll tat-tniġġis u aċċessorji speċjali għal kontra t-tniġġis (l-aktar it-tagħmir ta’ tmiem iċ-ċiklu) u investiment f’tagħmir u impjanti marbuta ma’ teknoloġija aktar nadifa (“teknoloġija integrata”). Fl-aħħar nett, id-dejta tal-ISN ma tinkludix dejta espressa f’termini ta’ volum. Statistika dwar il-produzzjoni industrijali Skont ir-Regolament tal-Kunsill (KEE) Nru 3924/91 tad-19 ta’ Diċembru 1991 dwar it-twaqqif ta’ stħarriġ fil-Komunità dwar il-produzzjoni industrijali[12], informazzjoni tinġabar dwar il-volum ta’ prodotti differenti tal-azzar li jkunu ġew prodotti matul il-perjodu ta’ referenza, li primarjament tkun utli għall-industija tal-azzar. Minħabba li hemm għadd relattivament limitat ta' intrapriżi attivi fis-settur tal-industrija tal-azzar, ħafna mid-dejta fuq il-livell nazzjonali hija kunfidenzjali. Dan ixekkel l-użu ta' din l-istatistika għal analiżi ekonomika. Statistika dwar kummerċ estern L-informazzjoni dwar il-volumi importati u esportati u l-valuri tar-ruttam tal-azzar u tal-ħadid fondut hija disponibbli mill-istatistika dwar kummerċ estern miġbura skont ir-Regolament tal-Kunsill (KEE) Nru 3330/91 tas-7 ta’ Novembru 1991 dwar l-istatistika li għandha x'taqsam mal-kummerċ ta' oġġetti bejn Stati Membri[13] u r-Regolament tal-Kunsill (KE) Nru 1172/95 tat-22 ta’ Mejju 1995 dwar l-istatistika dwar il-kummerċ fl-oġġetti mill-Komunità u l-Istati Membri tagħha ma' pajjiżi li mhumiex membri[14]. Din l-informazzjoni tiddupplika, parzjalment, l-informazzjoni miġbura bħala parti mill-istatistika annwali dwar il-karta tal-bilanċ tar-ruttam tal-azzar u tal-ħadid fondut, iżda l-informazzjoni dwar l-issorsjar domestiku, il-movimenti tal-istokk u l-konsum li hija disponibbli fis-settijiet tad-dejta tar-Regolament (KE) Nru 48/2004 mhix disponibbli fl-istatistika dwar il-kummerċ estern. Minħabba l-applikazzjoni ta’ prinċipji passivi ta’ kunfidenzjalità – fejn id-dejta hija dejjem ippubblikata anki meta din tirreferi biss għal intrapriża waħda, kemm-il darba l-intrapriża ma titlobx li d-dejta tagħha ma toħroġx – ma teżistix dejta kunfidenzjali għal dawn il-prodotti. Statistika dwar il-konsum tal-enerġija L-istatistika dwar l-enerġija tipprovdi informazzjoni dwar il-konsum ta’ prodotti differenti għall-industrija tal-ħadid u tal-azzar. Madankollu, din id-dejta mhix mogħtija bħala rendikont skont it-tip ta’ impjant kif jitlob ir-Regolament (KE) Nru 48/2004. L-informazzjoni disponibbli mill-istatistika dwar il-konsum tal-enerġija, għalhekk, hija wisq komprensiva f’dan l-istadju biex tissostitwixxi l-informazzjoni dettaljata disponibbli mill-ġbir tad-dejta skont ir-Regolament (KE) Nru 48/2004. Statistika dwar l-emissjonijiet fl-arja L-istatistika mill-Aġenzija Ewropea dwar l-Ambjent li tikkonċerna l-emissjonijiet fl-arja tipprovdi informazzjoni dwar l-emissjoni tal-gassijiet tal-effett ta’ serra mill-industrija tal-ħadid u tal-azzar. Din l-informazzjoni hija utli biex jitkejjel l-impatt ambjentali tal-industrija tal-ħadid u tal-azzar. IL-ġEJJIENI TAL-ISTATISTIKA DWAR L-AZZAR Minħabba li r-Regolament (KE) Nru 48/2004 ikopri l-ġbir tad-dejta għas-snin ta’ referenza 2003-2009 biss, l-iskadenza tal-perjodu tranżizzjonali aktarx tkun tfisser li xejn mill-istatistika dwar l-azzar koperta minn dan ir-Regolament mhi se tinġabar wara li l-perjodu tranżizzjonali jiġi fi tmiemu. Il-Komunikazzjoni tal-Kummissjoni “Regolamentazzjoni Aħjar għat-Tkabbir u għall-Impjiegi fl-Unjoni Ewropea” tas-16 ta’ Marzu 2005[15] identifikat is-simplifikazzjoni bħala azzjoni ta' prijorità għall-UE. Fil-Komunikazzjoni tal-Kummissjoni dwar it-tnaqqis tal-piż marbut mar-rispons, is-simplifikazzjoni u l-iffissar tal-prijorità fil-qasam tal-Istatistika Komunitarja[16], dan l-impenn kien dirett b’mod aktar speċifiku lejn l-istatistika. L-iffissar aħjar ta’ prijoritajiet ta’ statistika huwa identifikat bħala element fundamentali fil-proċess ta’ simplifikazzjoni. Il-qies tar-relevanza u tal-utilità tal-istatistika għall-politiki tal-UE huwa pass importanti fl-identifikazzjoni ta’ oqsma ta’ prijorità għas-simplifikazzjoni, flimkien ma’ evalwazzjoni tal-ispejjeż imġarrba mill-istati Membri, dawk kollha li jkunu taw ir-rispons tagħhom u l-Kummissjoni Ewropea għall-produzzjoni tal-istatistika Komunitarja. Għalkemm is-sostenn lill-produzzjoni tal-istatistika (nazzjonali u) Komunitarja jammonta biss għal sehem żgħir mill-piż amministrattiv sħiħ li jaqa’ fuq l-intrapriżi, il-piż hu stmat bħala ħafna akbar. Fuq il-livell Komunitarju, għalhekk, il-Kummissjoni għandha tkompli tesplora modi ta’ kif tikkontribwixxi għall-isforz ġenerali biex tħaffef dak il-piż. Konsegwentement, il-Kummissjoni trid kostantement tistabbilixxi prijoritajiet bejn attivitajiet ġodda marbuta mal-istatistika (il-globalizzazzjoni, it-tibdil fil-klima) u r-rekwiżiti eżistenti għall-istatistika, hekk li tagħmel il-programm dwar l-istatistika aktar bilanċjat. Id-deċiżjoni dwar possibilità ta’ ġbir, fil-futur, tal-istatistika kollha jew ta’ parti minnha kif imfisser fir-Regolament Nru 48/2004 wara l-perjodu tranżizzjonali, għaldaqstant għandha tirriżulta mill-konsiderazzjonijiet dwar l-iffissar tal-prijoritajiet, il-piż li jkun waqa’ fuq l-intrapriżi tas-settur u l-isforzi tal-Kummissjoni biex tnaqqas dan il-piż. Minħabba li n-numru tal-intrapriżi fis-settur ikkonċernat huwa żgħir, l-ispiża totali għall-Unjoni Ewropea biex torganizza l-ġbir u l-kompilazzjoni tad-dejta hija limitata. Madankollu, din l-ispiża tikkonċerna l-aktar lil kumpaniji kbar li huma suġġetti għal bosta stħarriġiet oħrajn, u l-kwestjonarju dwar l-istatistika dwar l-azzar ikompli jżid mal-piż tagħhom marbut mal-istatistika. Barra minn dan, id-dejta mill-kotba tal-kumpaniji ma tkunx disponibbli kif ġieb u laħaq. L-industrija dwar l-azzar hija l-unika settur fl-ekonomija tan-negozju nonagrikola li hija suġġetta għall-ġbir ta’ dejta dettaljata dwar l-użu tal-materja prima, il-konsum tal-enerġija skont it-tip tal-impjant, l-investimenti u l-kapaċitajiet. Ma teżisti l-ebda ġustifikazzjoni biex tiġi prodotta statistika dettaljata bħal din fuq bażi regolari għal settur speċifiku wieħed. Għaldaqstant, sabiex il-piż fuq in-negozji jinżamm baxx kemm jista’ jkun, il-ħtiġijiet tad-dejta jistgħu jintlaqgħu permezz ta' studji ad hoc speċjali, aktar milli permezz ta' produzzjoni regolari ta' statistika uffiċjali. Abbażi tal-ħtieġa għal iffissar ċar tal-prijoritajiet fil-qasam tal-istatistika, analiżi tal-ispiża tal-ġbir tad-dejta, l-użu tal-istatistika dwar l-azzar u d-disponibilità tad-dejta marbuta mas-setturi ta’ interess simili fl-Unjoni Ewropea, ma hemmx il-ħsieb li ssir proposta għal Regolament għall-kontinwazzjoni tal-ġbir ta’ statistika dwar l-azzar. B’riżultat ta’ dan, l-istatistika dwar l-azzar – kif definita fir-Regolament (KE) Nru 48/2004 – mhix se tkun disponibbli għas-snin ta’ referenza wara l-2009. [1] ĠU L 279, 17.10.2002, p. 1. [2] ĠU L 7, 13.1.2004, p. 1. [3] ĠU L 293, 24.10.1990, p. 1. [4] Ta’ min wieħed ifakkar li hu diffiċli li wieħed jidentifika b’mod preċiż l-utenti tal-istatistika dwar l-azzar, u b’mod partikulari dawk l-utenti li joħorġu d-dejta disponibbli dwar l-industrija tal-azzar mid-dejtabejż tal-Eurostat. L-unika informazzjoni disponibbli dwar l-użu tad-dejtabejż tal-Eurostat huwa n-numru ta’ downloads rilevanti mid-dejtabejż tal-Eurostat. [5] COM(2008) 699 finali. [6] Din hija stima minħabba li d-dejta mitluba fir-Regolament (KE) Nru 48/2004 hija inkluża fi stħarriġ ta’ kull xahar organizzat għal finijiet nazzjonali. [7] ĠU L 52, 22.2.1997, p. 1-7. [8] Id-dejta dwar il-kunfidenzjalità mniżżla fit-Tabella numru 5 tvarja konsiderevolment minn pajjiż għal ieħor. Ir-raġunijiet għal dan huma, inter alia , regoli nazzjonali differenti dwar il-kunfidenzjalità u ż-żamma ta’ ċerta dejta dovuta għal “regola ta’ dominanza” applikabbli f’bosta Stati Membri fejn id-dejta ma tiġix imqassma jekk wieħed jew tnejn minn dawk li jwieġbu jiddominaw il-figuri b’aktar minn ċertu numru ta' punti perċentwali. [9] ĠU L 14, 17.1.1997, p. 1-24. [10] Għandha tinġibed l-attenzjoni li r-Regolament (KE, Euratom) Nru 58/97 kien tħassar mir-Regolament (KE) Nru 295/2008 tal-Parlament Ewropew u tal-Kunsill tal-11 ta’ Marzu 2008 dwar statistika strutturali kummerċjali (ĠU L 97, 9.4.2008, p. 13). Il-manifattura tal-ħadid u l-azzar bażiku u tal-ferro-alloys għandha tiġi koperta fin-NACE Rev.2 grupp 24.1. [11] ĠU L 76, 30.3.1993, p. 1. [12] ĠU L 374, 31.12.1991, p. 1. [13] ĠU L 316, 16.11.1991, p. 1. [14] ĠU L 118, 25.5.1995, p. 10. [15] COM(2005) 97 finali. [16] COM(2006) 693 finali